
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 9ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 120/2012
                      ΘΕΜΑ: «Εξέταση αιτήσεως της κας Αυγερινοπούλου 

                      Διονυσίας με την οποία ζητείται η οριοθέτηση της 

                      εισόδου της, στο υπόγειο πάρκινγκ της που βρίσκεται

                      στην οδό Καστόρχη 1»                                             

    Στον Πύργο και στο Δημοτικό Κατάστημα σήμερα στις 5 του μηνός Απριλίου, του έτους 2012, ημέρα Πέμπτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 14053/30-3-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 29 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Βασίλειος, 6. Αργυρόπουλος Ιωάννης του Γεωργίου, 7. Βαρελάς Ιωάννης, 8. Δημουλιάς Λεωνίδας, 9. Κωνσταντόπουλος Σπυρίδων, 10. Τζίνη Διονυσία, 11. Φραγκαντώνης Παναγιώτης, 12. Μπίρμπας Κων/νος, 13. Ανδρικόπουλος Ανδρέας, 14. Ανδρικόπουλος Φώτιος, 15. Αντωνέλος Δημήτριος, 16. Αργυρόπουλος Ιωάννης του Παναγιώτη, 17. Μποσμής Κων/νος, 18. Ρωμαίος Στέφανος, 19. Λιατσής Γαβριήλ – Επικεφαλής της Μείζονος Μειοψηφίας, 20. Δημόπουλος Φώτιος, 21. Ανδριόλας Γεώργιος, 22. Κουρμπανάς Γεώργιος, 23. Λιατσής Δημήτριος, 24. Γεράνιος Κων/νος, 25. Αγγελακοπούλου Ανδριάνα, 26. Γιάνναρος Χρήστος – Επικεφαλής της παράταξης «Λαϊκή συσπείρωση», 27. Καραμπέτσος Αθανάσιος, 28. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 29. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Παναγόπουλος Ιωάννης, 2. Αριστειδόπουλος Χαράλαμπος, 3. Θεοδωρέλος – Χαρίτος Γεώργιος, 4. Γιαννακούλιας Θεόδωρος, ο οποίοι δεν προσήλθαν, αν και η πρόσκληση τους επιδόθηκε νομίμως.

    Επίσης προσκλήθηκε στη συνεδρίαση με την υπ’ αριθμ. 14053/30-3-2012 έγγραφη πρόσκληση του Προέδρου και ο Πρόεδρος της Δ.Κ. Πύργου κος Δαρζέντας Σπυρίδων, ο οποίος δεν προσήλθε στη συνεδρίαση, αν και η πρόσκληση του επιδόθηκε νομίμως.
    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.
---------

    Ακολούθως ο Πρόεδρος έθεσε υπόψη του Δημοτικού Συμβουλίου το 6ο (1) θέμα της ημερήσιας διάταξης με τίτλο: «Εξέταση αιτήσεως της κας Αυγερινοπούλου Διονυσίας με την οποία ζητείται η οριοθέτηση της εισόδου της, στο υπόγειο πάρκινγκ της που βρίσκεται στην οδό Καστόρχη 1» και ανέφερε:

    Η Επιτροπή Ποιότητας Ζωής με την υπ’ αριθμ. 30/2012 απόφασή της, λαμβάνοντας υπόψη της:

Α. Την υπ’ αριθμ. 55742/2011 αίτηση της κας Αυγερινοπούλου Διονυσίας, με την οποία ζητείται η τοποθέτηση βιδωτών κώνων επί της οδού Καστόρχη 1 για την ακώλυτη διέλευση στο υπόγειο γκαράζ της.
Β. Το υπ’ αριθμ. 2501/10/1246-α/2012 έγγραφο του Τμήματος Τροχαίας το οποίο αναφέρει ότι «.......η Υπηρεσία μας συνηγορεί για την τοποθέτηση δύο (2) βιδωτών επαναφερόμενων εύκαμπτων αντανακλαστικών κυλίνδρων (κώνων) επί της εισόδου προς τον ιδιωτικό χώρο στάθμευσης στην οδό Καστόρχη (ένθεν και ένθεν της εισόδου), ώστε να οριοθετείται επακριβώς η είσοδος αυτή στο χώρο και να προλαμβάνεται η αυθαίρετη στάθμευση οχημάτων επ’ αυτής και να εξασφαλίζεται η ακώλυτη χρήση του υπογείου πάρκινγκ της αιτούσας»
Γ. Την υπ’ αριθμ. 23/2012 απόφαση της Δημοτικής Κοινότητας Πύργου, η οποία συμφωνεί με τα όσα αναγράφονται στο ανωτέρω έγγραφο του Τμήματος Τροχαίας.    
    Ε ι σ η γ ε ί τ α ι  στο Δημοτικό Συμβούλιο την τοποθέτηση δύο (2) βιδωτών επαναφερόμενων εύκαμπτων αντανακλαστικών κυλίνδρων (κώνων) επί της εισόδου προς τον ιδιωτικό χώρο στάθμευσης στην οδό Καστόρχη (ένθεν και ένθεν της εισόδου), ώστε να οριοθετείται επακριβώς η είσοδος αυτή στο χώρο, να προλαμβάνεται η αυθαίρετη στάθμευση οχημάτων επ’ αυτής και να εξασφαλίζεται η ακώλυτη χρήση του υπογείου πάρκινγκ της κας Αυγερινοπούλου Διονυσίας.
    Κατόπιν των ανωτέρω ο Πρόεδρος κάλεσε το σώμα να αποφασίσει επί του ανωτέρω θέματος.
Το Δημοτικό Συμβούλιο Πύργου
    Έχοντας υπόψη:

· Τις διατάξεις του άρθρου 79 του ΚΔΚ (Ν.3463/2006) 

· Τις διατάξεις του άρθρου 75 κεφ.Ι του ΚΔΚ (Ν.3463/2006) περίπτωση 3 τομέας γ΄» Ποιότητας Ζωής και Εύρυθμης λειτουργίας πόλεων και οικισμών», όπως συμπληρώθηκε με το άρθρο 94 του Ν.3852/2010

· Το υπ’ αριθμ. 2501/10/1246-α/2012 έγγραφο του Τμήματος Τροχαίας

· Την υπ’ αριθμ. 23/2012 απόφαση της Δ. Κ. Πύργου (η οποία βάσει του άρθρου 87 του Ν.3852/2010 απεστάλη στο γραφείο Δημάρχου και μέσω αυτού, με το αριθμ. 152Δ/1-3-2012 έγγραφο, στην Επιτροπή Ποιότητας Ζωής)

· Την υπ’ αριθμ. 30/2012 απόφαση της Ε.Π.Ζ., μετά από διαλογική συζήτηση
Α π ο φ α σ ί ζ ε ι
    Ομόφωνα, εγκρίνει την τοποθέτηση δύο (2) βιδωτών επαναφερόμενων εύκαμπτων αντανακλαστικών κυλίνδρων (κώνων) επί της εισόδου προς τον ιδιωτικό χώρο στάθμευσης στην οδό Καστόρχη (ένθεν και ένθεν της εισόδου), ώστε να οριοθετείται επακριβώς η είσοδος αυτή στο χώρο, να προλαμβάνεται η αυθαίρετη στάθμευση οχημάτων επ’ αυτής και να εξασφαλίζεται η ακώλυτη χρήση του υπογείου πάρκινγκ της κας Αυγερινοπούλου Διονυσίας.

Οι Δημοτικοί Σύμβουλοι κ.κ. Γ. Λιατσής, Φ. Δημόπουλος, Χ. Γιάνναρος, Α. Καραμπέτσος, Ι. Σεφερλής και Π. Σκαρτσιάρης, είχαν αποχωρήσει από την συνεδρίαση όταν τέθηκε το θέμα προς συζήτηση και έγκριση.    
Η παρούσα απόφαση έλαβε αύξοντα αριθμό 120/2012.
Για το σκοπό αυτό συντάχθηκε το παρόν πρακτικό που υπογράφεται ως ακολούθως:
Ο ΠΡΟΕΔΡΟΣ                     ΤΑ ΜΕΛΗ                Ο ΓΡΑΜΜΑΤΕΑΣ

Ε. ΚΑΝΝΗΣ

Ακριβές Απόσπασμα

Εκ των πρακτικών του Δ.Σ.

Πύργος  27 – 4 - 2012

Ο ΔΗΜΑΡΧΟΣ

                                                          Μ.Ε.Δ. 
